ועדת העלייה, הקליטה והתפוצות, כנסת 25, פרוטוקול מספר 33, 2023-03-13 00:00

עודד פורר: אני רוצה לפתוח את הדיון

עודד פורר:  אני מתכבד לפתוח מחדש את ישיבת וועדת העלייה, הקליטה והתפוצות

עודד פורר:  הנושא הוא קליטתם ושילובים של קהילת בני המנשה מהודו, ותופעת הגזענות ממנה סובלים חברי הקהילה, ודרכי הטיפול של הממשלה בשל פרשת הרצח של יואל להנגהל ז"ל

עודד פורר:  הצעה לדיון מהיר של חברת הכנסת פנינה תמנו-שטה

עודד פורר:  חברת הכנסת תמנו-שטה, בבקשה

פנינה תמנו: תודה רבה, אדוני יושב הראש

פנינה תמנו:  אני זימנתי את הוועדה אחרי שבאמת מדינה שלמה נשארה עם טלטלה קשה, אחרי הרצח של יואל

פנינה תמנו:  בחור צעיר שעלה לארץ, בתקופה אגב שהייתי שרת הקליטה, הגיע, נחת כאן בארץ הקודש, עם הרבה תקוות, יחד עם ההורים, 7 ילדים, ונרצח ברצח מזעזע בכל קנה מידה

פנינה תמנו:  ברצח היו מעורבים עשרות של קטינים

פנינה תמנו:  אין מילים לתאר את הדבר הזה, את שאט הנפש

פנינה תמנו:       לצד זה, יואל, איפשהו במותו, השאיר צוואה

פנינה תמנו:  הצוואה שלו זה לראות את האחים והאחיות, שגם נמצאים כאן היום, ותודה לכם, תודה גם לצבי על כל המאמצים שלך, האחים והאחיות שבאים משבט המנשה מהודו, מגיעים לישראל עם ציונות פועמת בלב ובנשמה, עם אהבת ארץ ישראל ואהבת עם ישראל

פנינה תמנו:  אבל, לצערי, הרבה שנים, הרבה מידי שנים, גם בבית הזה אגב, עודד, לא קיבלו את המקום לטיפול כן ואמיתי בבעיות שלהם

פנינה תמנו:  שלא לדבר על שנים של ההמתנה, של האחים והאחיות, עד שהם מגיעים לכאן לארץ

פנינה תמנו:  אבל, מרגע שנכנסתי לעובי הקורה, לשמוע את החוויות של הגזענות שהם חווים, שקורים להם "צ'יינה" ו"תאילנדים"

פנינה תמנו:  היחס הזה שהם צריכים להרגיש כמו סוג ב' של ישראלים

פנינה תמנו:  אני אומרת לכם באופן אישי, זה לקח אותי לחוויות שלי, כמי שעלתה לארץ ומה שההורים שלי חוו, ואני חושבת שגם משה, אתה תסכים איתי, כבני הקהילה האתיופית

פנינה תמנו:      זה לא יכול להיות שאנחנו כמדינה, נעשה עד פעם את הטעות הזאת

פנינה תמנו:  שנרמוס את מי שחלש, ונפקיר אותו לבד

פנינה תמנו:  ורק מי שחזק שורד

פנינה תמנו:  אני חושבת שהרצח של יואל, גם התיעוד שאנחנו נחשפנו אליו, בין אם זה ב"עובדה", ובין אם זה בכתבה של יוסי מזרחי וכתבות אחרות, היה רגע מאוד מזוקק של שלושה צעירים, הדסה; חברתו של יואל, וצפיר שהוא חייל, שלושה עולים חדשים וצעירים, שאין להם כתובת אמיתית

פנינה תמנו:  צפיר, בתושייה רבה, מתקשר למפקד שלו, והמפקד שלו מלווה אותו, והתחושה של חוסר האונים, שאין לך הורים שהם דוברי השפה, אין לך הורים שיכולים להרים טלפון לאותו מפקד משטרה, קצין משטרה

פנינה תמנו:  זה דבר כל כך קשה, צורם

פנינה תמנו:  ואנחנו חייבים לעשות תיקון עמוק עם בני המנשה

פנינה תמנו:  תיקון עמוק שעם ישראל צריך גם להתנצל בפניכם, שאתם מרגישים ככה

פנינה תמנו:      אני מתנצלת בפניכם שאתם מרגישים והרגשתם לבד

פנינה תמנו:  אבל, אני גם כאן, יוזמת את הדיון הזה יחד עם החברים שלי, רוצה לומר לכם שאתם לא תהיו לבד

פנינה תמנו:  כולל שר הקליטה, שיש לי שיחות איתו, גם אתה שוחחת איתו, במטרה להוביל לתוכנית לאומית, תוכנית מיועדת לקהילה, לעטוף את הילדים המתוקים, המהממים

פנינה תמנו:  לעטוף גם את ההורים

פנינה תמנו:  כדי שתשלבו כאן, בארץ שהיא לעיתים קשה מאוד, בצורה שהיא לא תפגע בכם

פנינה תמנו:  ובוודאי, חינוך והסברה, ולעלות לסדר היום הציבורי, שאף ישראלי, אין לו יותר מניות על המדינה הזאת מבני המנשה, ובנות המנשה

פנינה תמנו:  והם לא יופקרו מאחור

פנינה תמנו:      אני חושבת שגם אנשים לא הבינו בקריית שמונה, כמה בסוף תהיה התגייסות להציף את האמת

פנינה תמנו:  וזו גם תעודת כבוד לתקשורת הישראלית, שבסוף הציפה את האמת

פנינה תמנו:  אבל, כאן גם קריאה, שאני רוצה למשטרה ולפרקליטות

פנינה תמנו:  המשטרה התנהלה בצורה פושעת! פושעת עם מניעים אישיים שהיו שם, ששוטר עם "כסת"ח" בלי נסבל

פנינה תמנו:  מפקד המחוז, לעומת זאת, עשה צעדים מאוד מהירים, שעוד איכשהו באמת לנסות לגרד את הצדק

פנינה תמנו:  זה היה רק ניסיון לגרד את הצדק, והוא הדיח שני שוטרים

פנינה תמנו:  אבל הפרקליטות לא יכולה להרפות

פנינה תמנו:  מבחינה ראייתית, אני מבינה שיש להם איזה קושי לדעת מי בדיוק רצח או לא רצח

פנינה תמנו:  כולם היו שותפים לרצח! כל מי שהיה שם היה שותף לרצח

פנינה תמנו:  באלות, בסכינים, בברזלים

פנינה תמנו:  אני מדברת עם הדסה לא מעט, ואני רוצה להאמין, ואני מקווה שיש פה נציגות גם של הפרקליטות והמשטרה, שאתם לא מרפים

פנינה תמנו:  כי אנחנו לא נרפה

פנינה תמנו:      מעבר למה שאנחנו ניתן, המעטפת, ובזה אני אסיים, מעבר לזה שאנחנו נעשה הכול, גם יושב ראש הוועדה, וגם אני וגם חברי הכנסת, כדי שאתם תקבלו את מה שמגיע לכם

פנינה תמנו:  כי אנחנו לא עושים לכם טובה

פנינה תמנו:  זה בשביל לעשות תיקון לחברה הישראלית ולעם ישראל

פנינה תמנו:  אני רוצה להאמין שיש פה משפט צדק, ויהפכו כל אבן כדי שהצדק יצא לאור

פנינה תמנו:  תודה רבה

עודד פורר: תודה רבה

עודד פורר:  תודה רבה לחברת הכנסת פנינה תמנו- שטה, תודה רבה על היוזמה של הדיון, שבאה מתוך אירוע קשה ומזעזע, שכמו שאמרה חברת הכנסת שטה, אנחנו לא נרפה עד שאנחנו נראה שהטיפול בו הוא באמת טיפול ממצה

עודד פורר:  אבל, מעבר לכך, יש פרטים שבהם לא נוכל לעסוק מכיוון שיש פה תיק שהוא עדיין פתוח

עודד פורר:  אבל, כן אני רוצה להגיד מילה על הקהילה הנפלאה הזאת של בני המנשה

עודד פורר:  הקהילה מסמלת עוד נדבך במשמעות של שיבת העם היהודי לארצו, אחרי 2,000 שנות גלות

עודד פורר:  אנחנו חיים בתקופה של נס גלוי

עודד פורר:  באמת

עודד פורר:  מי שלא מבין, ולצערי, לא מבינים, ולצערי מי שהיום פועלים נגד העלייה למדינת ישראל אלה אנשים שהם לכאורה אנשים מאמינים

עודד פורר:       אחרי 2,000 שנות גלות, העם היהודי מכל התפוצות, חוזר לארצו

עודד פורר:  מכל התפוצות

עודד פורר:  מאתיופיה, ממרוקו, מפולין, מגרמניה, מהודו, מצרפת, מארצות הברית, מכל מקום

עודד פורר:  מכל מקום

עודד פורר:  חלק יותר, חלק פחות, אבל מכל מקום באמת חוזרים לפה

עודד פורר:  ולולא העלייה הזאת, מדינת ישראל לא הייתה קמה וגם לא הייתה לה זכות קיום

עודד פורר:  כשקמה מדינת ישראל ב-1948, עכשיו יש אנשים שרוצים להחליף את ראש הלשכה המרכזית לסטטיסטיקה, להפוך את זה למינוי פוליטי, אבל מי שהיה אז הסטטיסטיקן של בן-גוריון, אמר לו "אל תכריז מדינה

עודד פורר:  אי אפשר

עודד פורר:  אין שום סיכוי שיהיה רוב יהודי בארץ ישראל", נכון לנתונים הסטטיסטים היבשים שראו אז

עודד פורר:  כי את הנס הזה, של העלייה שחזרה לכאן ושבאו לכאן אחרי 2,000 שנות גלות, אף אחד לא יכול היה לצפות

עודד פורר:      בתוך המיליונים שבאו, גם 4,500 בני המנשה, מקיימים את המצווה

עודד פורר:  אני נולדתי בארץ, תמיד אמרתי שלצערי לא הייתה לי את האפשרות לקיים את המצווה של העלייה לארץ ישראל, לאחרים הייתה את הזכות לעשות את זה

עודד פורר:  באמת, ככה צריך להתייחס לזה

עודד פורר:  וככה אני מצפה ממשרדי הממשלה שיתייחסו לזה

עודד פורר:  ככה אני מצפה באופן כללי שרשויות מקומיות יעשו את זה

עודד פורר:  לצערי, גם כמי שעסק בעלייה של בני המנשה, גם בהחלטת ממשלה שיזמנו והעברנו בזמנו, כשהייתי מנכ"ל משרד הקליטה, ומכיר את ההחלטות שהיו לאורך הדרך, מדובר באוכלוסייה לא גדולה שמדינת ישראל יכולה לעשות יותר כדי לקלוט אותה ולסייע להתיישבות שלה

עודד פורר:      4,500 עולים, וואלה התמודדנו עם אתגרים יותר גדולים

עודד פורר:  תכף אני אפתח את זה לדיון

עודד פורר:  אני רק אומר שמבחינתנו, זה דיון שהוא דיון מהיר

עודד פורר:  אבל, זה לא הדיון האחרון

עודד פורר:  כי דווקא בגלל העובדה שלא נדרש פה איזשהו משהו שמדינת ישראל לא יודעת להתמודד איתו, אנחנו נדרוש דרישות קשות מאוד מהממשלה, קל וחומר באירוע הזה, שאני חושב שהוא אירוע שנוגע בכל הדברים שתמיד מנסים להסתיר; הגזענות, השנאה, האלימות

עודד פורר:  צריך לקחת את האירוע הזה ולהראות שמטפלים בו מתחילתו ועד סופו

עודד פורר:  חבר הכנסת סולומון, בבקשה

משה סולומון: תודה רבה, אדוני יושב הראש

משה סולומון:  אני מצטרף לכל מילותיה של חברתי, חברת הכניסה פנינה

משה סולומון:  אני אומר, יש לנו כאן, לצערי, הזדמנות מלמידה ארוכת שנים על ענייני גזענות

משה סולומון:  אנחנו רואים את זה השכם וערב

משה סולומון:  יש כאן הזדמנות לתקן

משה סולומון:  לתקן עם בני המנשה

משה סולומון:  אני חושב שהדבר הזה יכול להיעצר כאן ועכשיו, ולקחת את המקרה הזה כמקרה בוחן, שממנו כל החברה הישראלית תכיר את בני המנשה

משה סולומון:  תכיר את כל הקהילות בישראל, ותבין שזו עוצמה של החברה

משה סולומון:  זו העוצמה שלנו

משה סולומון:  היחד, קיבוץ הגלויות המדהים הזה

משה סולומון:  אנחנו, יוצאי אתיופיה, חווינו לא מעט ב-40 השנים האחרונות, בגילוי גזענות

משה סולומון:  רק אמרתי קודם לכן, רק אתמול היה פה איזשהו מקרה מזעזע ועצוב, בבית ספר תיכון בנתיבות

משה סולומון:  אנחנו צריכים לעשות הכול ונעשה הכול

משה סולומון:  לכם אני אומר, בני הקהילה, נעשה הכול כדי שאתם לא תחוו את החוויה שחוו קודמיכם

משה סולומון:  בעזרת השם נצליח להנכיח את הסיפור הזה, כדי שסיפורים אחרים לא יחזרו על עצמם

משה סולומון:  תודה רבה

עודד פורר: תודה רבה, חבר הכנסת לשעבר, מוטי יוגב, בבקשה

מרדכי יוגב: א' אני שמח לחזור לכאן, ותודה רבה ליו"ר וליוזמת הדיון

מרדכי יוגב:  תודה, חברי, עודד פורר, שהיה מנכ"ל משרד העלייה והקליטה, וחברת הכנסת פנינה תמנו-שטה, וכל המשתתפים

מרדכי יוגב:  אני אדבר רק בארבע נקודות קצרות מאוד, כי הזמן קצר

מרדכי יוגב:  אמר פה, חברי, חבר הכנסת משה סולומון, על הנושא של היכרות בני המנשה, זו נקודה ראשונה שהוועדה יכולה להועיל לה בלשים על סדר היום

מרדכי יוגב:  הדבר השני, הוא באמת כפי שאמרת, כ-5,500 אנשים בארץ, מהעולים, כ-5,000 פוטנציאל עלייה נוסף, ותרחיב פה עידית ואחרים

מרדכי יוגב:  יש צורך, ניסינו להרים את זה כבר לפני כ-4 או 5 שנים ולא הצלחנו, להשוות את תנאי העולים מארצות מצוקה

מרדכי יוגב:  זכו, ואין עיני צרה, הפוך; זכינו לטפל גם בעולי אתיופיה ואני מברך את כולם, אבל באיזשהו מקום, לא היה כוח פוליטי לעולים של בני המנשה והם נשארו קצת מאחור, בחצר האחורית

מרדכי יוגב:  וזה כבר דור שני או שלישי - - -      

עודד פורר: לא מקבלים תנאים זהים

פנינה תמנו: חלק מהדברים, מההנחיה, כשהייתי שרה, חלק מהדברים יקבלו

מרדכי יוגב: רגע, רגע, אני אהיה קצר

מרדכי יוגב:  משרד החינוך, ויושבת פה חברתי, טירה, שיושבת בראש השולחן מולך, אדוני, מאגף לתלמידים עולים, עשתה ככל שהיא יכולה באגף שלה, לטפל בהשוואת תנאי עולי אתיופיה

מרדכי יוגב:  עדיין זה לא כולל את משרד החינוך

מרדכי יוגב:  בהרבה דברים, זה לא כולל את כל משרד החינוך, ובוודאי לא את משרד השיכון

עודד פורר: זה דורש החלטת ממשלה, מוטי, נכון?      

מרדכי יוגב: כן

עודד פורר: זה מה שזה דורש

עודד פורר:  אתם מדברים על 15 שנים?     

מרדכי יוגב: שנייה, אני רוצה לשים את זה ככותרות, ותמשיך אתה

מרדכי יוגב:  מדובר במשרד הבינוי והשיכון, שם הכסף הגדול, במענקי דיור

מרדכי יוגב:  כאשר אין ביכולתם, וגם אין היום דירות "עמידר" בערים אליהן מעבירים אותם; ערי הפריפריה, 10 ערים בצפון, שדרות בדרום ועוד מקומות

מרדכי יוגב:  אז ממילא, מאמץ שכירת הדירה במחירי השוק, הוא קשה מאוד ביחס לאחרים, ואפשר היה להשוות

מרדכי יוגב:  זה לא הרבה כסף, מדובר בהשוואת התנאים המדויקים במערכת החינוך, באוניברסיטאות, בשירות הלאומי, מדובר ברווחה

מרדכי יוגב:  מדובר בתשמ"ש (תשלומי משפחה) לחיילים, בתשמ"ש לבנות שירות

מרדכי יוגב:  בהשוואה מלאה, אני חושב שפעם רצינו שיהודי תימן ותוניסיה - - -      

פנינה תמנו: זה אפילו לא צריך להיות בתקנות

פנינה תמנו:  זה החלטות של משרדי ממשלה

עודד פורר: היה צריך להעביר פה החלטת ממשלה

מרדכי יוגב: אוקיי, אני אומר פה כותרות

מרדכי יוגב:  הכותרת השנייה היא באמת על נושא שמיצתה אותו כבר חברתי, חברת הכנסת פנינה, בעניין מיצוי החקירה ולעמוד על זה

מרדכי יוגב:  כי רוצחים לפנינו, היו שם כמה, ולא מוצא הדין ולא הוגשו כתבי אשמה

מרדכי יוגב:  הדבר השלישי, קריאה לטיפול, בעליות הבאות

מרדכי יוגב:  אני מודע רק מאתמול שיש גם קושי ובלגן עכשיו במניפור והם כרגע במצב נרדף בכמה מקומות

מרדכי יוגב:  קריאה לתוכנית אב שתעלינה את העליות הבאות

מרדכי יוגב:  והדבר האחרון, וועדת מעקב

מרדכי יוגב:  אתה יודע, אני יודע מניסיוני, אם תקבעו וועדת מעקב לעוד חודשיים או שלושה בשביל לבקש תשובות מכל משרדי הממשלה, ככה זה עובד

מרדכי יוגב:  אלה 4 הנקודות כפי שאמרתי

מרדכי יוגב:  העלתם לסדר היום, השוואת תנאים, מיצוי החקירה וועדת מעקב

עודד פורר: תודה רבה

עודד פורר:  עידית בלאושטיין, מנכ"לית עמותת "שבי ישראל"

עידית בלאושטיין: שלום, בוקר טוב

עידית בלאושטיין:  תודה רבה, שרת העלייה לשעבר, עוזרת עדיין ואז כל כך הרבה, כדי שבני מנשה יקבלו את כל מה שמגיע להם

עידית בלאושטיין:  אנחנו כעמותת "שבי ישראל", עוסקים בעליית בני מנשה מההתחלה, כבר מ-2008 הבאנו, ואנחנו ממשיכים

עידית בלאושטיין:  ואני רוצה רק להעיר על הנושא שיש עוד 5,000 בני מנשה במניפור ובמיזוראם שמחכים

עידית בלאושטיין:  ממש מחכים לעלייה

עידית בלאושטיין:  אני קוראת לממשלת ישראל שתעשה את כל המאמץ כדי לעזור לנו להביא אותם, כי גם זה איחוד משפחות עם אלו שכבר נמצאים פה ורוצים לראות את המשפחה שלהם מאוחדת פה

עידית בלאושטיין:  תודה

עודד פורר: תודה רבה

עודד פורר:  יפה יצקן, עובדת סוציאלית, בבקשה

יפה יצקן: שלום, תודה רבה על ההזמנה, יושב הראש וכבוד כל היושבים פה

יפה יצקן:  אני, כעובדת סוציאלית, אני עובדת כפרילנסרית-עצמאית, כי לא רציתי לשבת באיזושהי מועצה, או משהו כזה

יפה יצקן:  רציתי לשבת כדי שיהיו לי את ארבע האמות שלי

יפה יצקן:  אחת מהסיבות שבגללן למדתי ב"אריאל" עבודה סוציאלית, היא הקהילה שלי

יפה יצקן:  הייתי רכזת קהילתי של בני מנשה בעמיסף אז עם הרב, וכשיצאתי התחלתי ללמוד

יפה יצקן:  אחרי זה, אני יוצאת מכל הצפון וכל האזור, אני מגיעה ודורכת ברגל, ועושה איתם סדנאות, מלמדת, מלווה את המשפחות

יפה יצקן:  גם את הצוות

יפה יצקן:  הצוותים במעלות, בקריית שמונה, בנוף הגליל, וגם במגדל העמק, בית שאן

יפה יצקן:  בהכול אני דורכת

עודד פורר: מה ההתמודדות המרכזית האחת שאת יכולה להגיד שאת מתמודדת איתה?     

יפה יצקן: אחת שאני רוצה להגיד, זה שהצוותים, המערכת מאוד נוקשה, הם לא רוצים להכיר את התרבות באיזשהו מקום, ומנסים לדחות אותנו הצידה

יפה יצקן:  הפסיכולוגית מתקשרת אליי ושואלת למה הילדים לא נותנים לניהול להיות בשקט

יפה יצקן:  למה מחכים שילדים יעירו אותם? למה מלכתחילה לא מנסים למצוא פתרון ולא מנסים ללמוד את התרבות הזו ואיך להוביל אותם קדימה

יפה יצקן:  דבר שני - - -     

שלומית אבינח: לא הבנתי, סליחה

יפה יצקן: הצוותים שמטפלים בבני מנשה, צריכים ללמוד את התרבות

יפה יצקן:  צריכים להגיע אליהם

יפה יצקן:  הם לא יודעים, יש שם ניתוק, אוקיי? לגשר את הפערים

יפה יצקן:  זה דבר אחד

יפה יצקן:  הדבר השני, ברצח המזעזע, ההתנהלות של המדינה והרשויות, אני פשוט הייתי בהלם

יפה יצקן:  פניתי לכמה, כי הרבה בצפון, כל הפסיכולוגים מתקשרים ומדברים איתי, פניתי לרשויות ואף רשות, חוץ מקריית שמונה, לא יושבים עם הקהילה בשביל לעבד את מה שקרה

יפה יצקן:  לא יושבים עם הצעירים, לא עם המשפחות

יפה יצקן:  רק קריית שמונה ענו, וישבתי איתם, והם מעבדים ונפגשים ועושים את מה שצריך

יפה יצקן:       זה לא ייתכן

יפה יצקן:  אחר כך אמרתי שאני חייבת לשלוח איזשהו שאלון

יפה יצקן:  עשיתי לי שאלון והפצתי בתוך הצעירים

יפה יצקן:  אתם לא יודעים כמה

יפה יצקן:  71 אחוזים מתוך כל העונים, כותבים "כעס", "כאב", ויש כאלה שאומרים "נקמה"

יפה יצקן:  תגידו לי, אם כזה דבר קורה בתוך המדינה, לבני מנשה אין רגש? אנחנו לא כואבים? אנחנו, לא כואב לנו? מישהו צריך לדבר איתנו ולהקשיב לנו

יפה יצקן:  למה הכעס הזה צריך לצאת החוצה

יפה יצקן:  ולכן, אנחנו צריכים, כמדינה ללמוד על מה שקרה עם העדה האתיופית

יפה יצקן:  הצעירים, מתישהו הצעירים שלנו יקומו והמבוגרים יגידו לנו שזה מה שקרה

יפה יצקן:  לא

יפה יצקן:  חייבים למנוע את הדבר הזה

עודד פורר: תודה רבה

עודד פורר:  צבי חאוטה, בבקשה

צבי חאוטה: שלום, תודה רבה לאדוני היו"ר

שלומית אבינח: איפה המשפחה? אתה יודע? הם בכנסת?     

צבי חאוטה: בדרך, הם כבר בכנסת

צבי חאוטה:  הם באו מנוף הגליל, והיו המון פקקים, יותר משלוש שעות לקח להם

צבי חאוטה:  קודם כל, תודה ליושב הראש של ועדת העלייה והקליטה, חבר הכנסת עודד פורר, ותודה במיוחד לפנינה, לא מפאת כסף, אין כסף, גורל נפש, היא מובילה וכל מעשה שלה נמצא בליבנו

צבי חאוטה:  שמעתי דברים היום בפעם הראשונה בכנסת ישראל

צבי חאוטה:  הייתה וועדה ב-2001, אני לא זוכר את התאריך, הייתי פה והיו יותר מ-15 חברי כנסת ושרים גם, יושב ראש כנסת גם

צבי חאוטה:  התחילה הגזענות פה

צבי חאוטה:  אמרו "צבי, אתה לא נראה יהודי, אתה דומה לסינים ותאילנדים"

עודד פורר: מי אמר לך את זה?     

צבי חאוטה: בכנסת פה

צבי חאוטה:  בשנת 2001

צבי חאוטה:  הרב אביחיל, אמר בפרצוף; "אל תסתובב ותגיד שאלה בני מנשה

צבי חאוטה:  אלה בני אפרים

צבי חאוטה:  אל תמציא

צבי חאוטה:  מיכאל פרוינד כל הכבוד לך, אתה עלית, יש לך משאבים, יש לך מסירות נפש, אל תתעסק איתם"

צבי חאוטה:  ואני אמרתי, מי קובע? בלב שלנו, את הזהות אי אפשר לשנות

צבי חאוטה:  הייתי בהודו, נולדתי

צבי חאוטה:  יותר מ-2,000 שנים

צבי חאוטה:  "למה פתאום אתם גיליתם? מישהו גילה אתכם?" לא גילינו בעצמנו, זה לוקח תהליך של 2,000 שנים, והגענו לכאן סוף סוף

צבי חאוטה:  ברוך השם, צריך להתחיל מפה התיקון, צריך להתחיל מהכנסת פה

צבי חאוטה:  זה דבר אחד

צבי חאוטה:      הדבר השני, שותפות

צבי חאוטה:  אנחנו מרגישים שותפות, ואנחנו רוצים בבניית כנסת ישראל, מדינת ישראל, עם ישראל

צבי חאוטה:  כל הצעירים, ברוך השם, משרתים בצבא שירות קרבי

צבי חאוטה:  כל מקום הגזענות

צבי חאוטה:  הילדים שלי נולדו, מעון חיפשתי, שמתי אותם והיו כמה הורים שאמרו ש"איפה שיש בני מנשה, ילדי בני מנשה, אנחנו לא מוכנים לשים אותם ביחד"

צבי חאוטה:  והילדים שלנו גדלו פה

צבי חאוטה:  אמרו תמיד "אבא, אתה ואמא בני מנשה הודים, אנחנו בני מנשה ישראליים"

צבי חאוטה:  הם אכלו אוכלים צברי, דיברו בשפה העברית, ולמרות זאת התלוננו אליי תמיד ואמרו "אבא, איזו גזענות יש פה"

צבי חאוטה:       שאלתי את הבחורים הנהדרים בצבא, האם יש גזענות? תמיד אמרו, "למרות שאני חובש מדים של צה"ל, עדיין אמרו לי שאני תאילנדי וסיני"

צבי חאוטה:  זה כואב לנו כל כך, למה? אנחנו מרגישים שייכות, ויבינו, בעזרת השם

צבי חאוטה:  בגלל זה, אני מתכנן, שכל פעם שאני נוסע שלוש או ארבע פעמים אני נוסע להכנת עלייה בהודו, כל פעם שאני חוזר הבייתה, לפה, אנשים בכו

צבי חאוטה:  בכיתי

צבי חאוטה:  הכי כואב, מתי שאנחנו עולים, אנחנו לא יודעים, הקדוש ברוך הוא יפתח את השמים, וידבר עם בעלי השפעות ואתם תעלו

צבי חאוטה:  תאמינו, אנחנו בני מאמינים

צבי חאוטה:  עוד דבר, יושב ראש הוועדה, כבודו, אם יש תקן ארצי לבני מנשה, בקליטה והעלייה, זה יקל עלינו גם

צבי חאוטה:  גם בחינוך, במשרד הפנים, כל מקום

צבי חאוטה:  היכרות, מה זה הדבר הזה

צבי חאוטה:  בואו נעשה תיקון ונתקדם האלה

צבי חאוטה:  תודה רבה

עודד פורר: תודה רבה

עודד פורר:  שרי פייר, משרד העלייה והקליטה, אני אשמח שתתייחסי גם לנושא של פרויקט המגשרים

עודד פורר:  אני זוכר את הפרויקט של מגשרים במערכת החינוך

עודד פורר:  אם הוא קיים בהיבט של הקהילה

שי פירון: כן, בהחלט

שי פירון:  אני אתייחס לנושא של מלווי עולים

שי פירון:  למגשרים תתייחס, חברתי, טירה

שי פירון:  אז קודם כל, הקהילה המפוארת והמדהימה של בני מנשה מטופלת על ידי המשרד כבר מ-2015

שי פירון:  כשבעצם אתה דיברת, אדוני, על השוואת תנאים, אז אסקור חלק מהם

עודד פורר: לא צריך לסקור

עודד פורר:  אין לנו זמן

עודד פורר:  תגידי איפה אנחנו צריכים לתקן, איפה אין תנאים שווים

שי פירון: אוקיי, אבל אלה תנאים חדשים שאנחנו רק עכשיו עשינו אותם

שי פירון:  אנחנו בעצם השווינו את תשלום אגרות החינוך, כדי שילד יוכל לצאת לטיול - - -     

פנינה תמנו: תשלומי הורים?     

שי פירון: כן, קוראים לזה תשלומי אגרות חינוך

שי פירון:  אנחנו העברנו למשרד החינוך

שי פירון:  השווינו, מוותק של 3 שנים בארץ עד 15 שנים בדיוק כמו לתלמידים יוצאי אתיופיה

עודד פורר: מה קורה בשלוש השנים הראשונות?     

פנינה תמנו: למה לא מהתחלה?     

שי פירון: אנחנו משלמים

שי פירון:  משרד החינוך משלם

שי פירון:  אנחנו השקענו משאבים כדי ליצור רצף ולהשוות את התנאים

עודד פורר: עד 15 שנים בארץ, אין להם תשלומי הורים

שי פירון: כן, בהחלט

שי פירון:  דבר נוסף, שכידוע, יש זכאות גם בהשכלה גבוהה

שי פירון:  זכאות ללימודי תואר ראשון ושני, ומלגת קיום

פנינה תמנו: השכלה גבוהה, כמה שנים לימודים גבוהים?     

שי פירון: 15

פנינה תמנו: עכשיו שיניתם את זה?     

עודד פורר: סליחה שרי, אבל השכלה גבוהה, הרי בסוף אם עלה לפה בחור בגיל עשר, הוא ימצא את עצמו הולך לתואר ראשון בגיל 26, אחרי שירות צבאי וכדומה, אז הוא כבר לא זכאי

עודד פורר:  זה רק 15 שנים

עודד פורר:  בזמנו, ליוצאי אתיופיה, אני לא יודע מה קרה אחרי הדרך החדשה - - -     

פנינה תמנו: עד גיל 28

עודד פורר: צריך להשוות את הנאים

עודד פורר:  זה לא מספיק 15 שנים

פנינה תמנו: כן

פנינה תמנו:  השוואת תנאים זה עד גיל 28

פנינה תמנו:  גם אם נולדו פה הילדים

פנינה תמנו:  זה במטרה לייצר דור השכלה

שי פירון: זה לא תחום שבו אני אישית מתעסקת, אני אבדוק

שי פירון:  אבל לדעתי השוו פה את התנאים, אבל אני אחזור עם זה

עודד פורר: תעשי בדיקה על הנושא של התארים כי זה מאוד מאוד חשוב

פנינה תמנו: תעשו את זה אותו דבר כמו יוצאי אתיופיה

שי פירון: בהחלט, זאת המגמה

שי פירון:  כי באמת זו קהילה שחווה אתגרים לא פחותים

שי פירון:  שוב, אנחנו לא משווים סבל

שי פירון:  דבר נוסף, הוא פרויקט שקורם עור וגידים שהתחיל בזמן כהונתך, גבירתי, והוא חלוקת מחשב לכל בית אב

שי פירון:  אנחנו נתחיל לחלק מחשבים ולכל משפחה של בני מנשה, ניתן מחשב, כדי לפתח אוריינות דיגיטלית

עודד פורר: גם מי שללא ילדים?     

שי פירון: אנחנו מדברים על גילאים 6 עד 18

שי פירון:  זה משמש את כלל המשפחה

שי פירון:  בנוסף, אנחנו נותנים מלווי עולים, מה שאתה אולי התכוונת למגשרים או למגשרים חינוכיים

שי פירון:  מלווי עולים לכל קהילה שיש בה, לכל אחת מ-12 הרשויות, שיש בהן בני מנשה

שי פירון:  לאור הרצח הנתעב, אנחנו העלנו מאוד את תקציב הפעילות, וחייבנו

עודד פורר: אני התכוונתי למגשרים חינוכיים שיש בתוך מערכת החינוך

שי פירון: אוקיי, אז לזה טירה תתייחס אחר כך

קריאה: למה קריית שמונה מעסיקה רק בחצי משרה?     

שי פירון: קריית שמונה בחרה להעסיק חצי משרה, אבל מגיע לה משרה מלאה

פנינה תמנו: בחרה

פנינה תמנו:  כי אין לה בעיות, קריית שמונה, אתה מבין?     

צבי חאוטה: הפרויקטור מקבל 3,200 בקריית שמונה

עודד פורר: יש פה נציג מעיריית קריית שמונה?     

קריאה: אין, אין

קריאה:  פעם קודמת הבאתי אותו אחרי שנתיים בהבאה של צו הבאה של יושב ראש הכנסת, ניסים מלכה

עודד פורר: בואי נסכם, שרי

עודד פורר:  כי לא נעבור על כל משרד העלייה והליטה

עודד פורר:  לגבי דיור, מה אתם נותנים?     

שי פירון: אני מוכנה לבדוק את זה

עודד פורר: אז תבדקי ותחזרי

עודד פורר:  משרד החינוך, בבקשה

טירה גלינויר: צהרים טובים

טירה גלינויר:  אני ממש שמחה ומתרגשת על הוועדה

טירה גלינויר:  בני המנשה הם קבוצה ציונית שבאה ממניעי משיכה גדולים מאוד, ועמוקים

טירה גלינויר:  כמי שחקרה את בני השבט בצפון-מזרח הודו במדינת מניפור, אז מההתחלה היה ברור שאנחנו צריכים להשוות את התנאים לבני הקהילה

טירה גלינויר:  פנינה הייתה שרה ומאוד קידמנו, שמשותף, את האירוע הזה

טירה גלינויר:  ואכן, המשרד השווה לעולים חדשים, בני המנשה, את התנאים, בדומה לבני הקהילה האתיופית, בכל הזכאויות

טירה גלינויר:  אנחנו חילקנו להם גם מחשבים, לילדים שבבתי הספר, לתלמידים

טירה גלינויר:  שינינו, בהקשר למגשרים - - -     

עודד פורר: סליחה, אנחנו חייבים להיות ממוקדם בעקבות הזמן של הדיון

עודד פורר:  שני הנושאים; מגשרים חינוכיים ושעת עברית

טירה גלינויר: אז, למגשרים אנחנו שינינו את תנאי הסף על מנת שיהיה אפשר להעסיק יותר צעירים מוכשרים ומותאמים לתפקיד

עודד פורר: כמה מגשרים יש היום

טירה גלינויר: היום, יש לנו 9

עודד פורר: שמגשרים עבור בני המנשה

טירה גלינויר: כן, שמהשרד משתת, בהעסקה שלהם

שי פירון: ועוד 24 שלנו, שמשתפים איתם פעולה

עודד פורר: אוקיי, ומה לגבי שעות עברית? מכיוון שמדובר בקהילה קטנה, הרבה פעמים אין מספיק באותו בית ספר

טירה גלינויר: אנחנו זזים

טירה גלינויר:  אנחנו זזים לפי הצורך

פנינה תמנו: טירה, אבל המגשרים נמצאים בתוך בתי הספר?     

טירה גלינויר: אם צריך, כן

פנינה תמנו: לא אם צריך

פנינה תמנו:  אני לא סתם שואלת

פנינה תמנו:  האם יש מגשרים של בני המנשה, כי אמרת שאתם משלמים חלק אז מעניין אותי מי משלם את החלק השני, האם הם יושבים בבית הספר? כשההורים מגיעים, כשהילד חווה גזענות כמו שסיפר צבי, שזה כל כך קשה לשמוע את זה

פנינה תמנו:  אנחנו רואים קשיים באוריינות, אנחנו רואים קשיים רציניים בשפה, וזה לא כי, חלילה, הם לומדים פחות מעולים אחרים

פנינה תמנו:  כנראה צריך להשקיע פה יותר

טירה גלינויר: אז אני אגיד

טירה גלינויר:  אנחנו ממש בקשר הדוק, גם עם הרשויות וגם עם ארגון שבי ישראל

טירה גלינויר:  כל דבר, איה שיש צורך, אנחנו מייד מגיעים ונותנים מענה

עודד פורר: זה לא מה ששאלה חברת הכנסת

טירה גלינויר: המגשרים בתוך בתי הספר

טירה גלינויר:  לא יוזמנו הורים מבלי מגשר

טירה גלינויר:  לא יהיה מצב שהורים, בשיחה עם בית הספר, ואין מי שמתווך את הסיטואציה

טירה גלינויר:  המשרד הקצה גם בנות שירות לטובת בתי הספר, דוברות קוקית או מיזו, בריכוזים בהם יש תלמידים עולים בני המנשה

מרדכי יוגב: זה לא מאויש בכל המקומות, אבל המשרד בנקודה הזו עשה את שלו

עודד פורר: למה זה לא מאויש?     

מרדכי יוגב: קושי של השגת הפעילים מתוך הקהילה, הכי טובים

מרדכי יוגב:  המשרד עשה פה מעל ומעבר

מרדכי יוגב:  הוא הוריד את תנאי הסף של מגשרת, מתואר שני וראשון, להכי טוב אם הוא עומד במבחן

מרדכי יוגב:  ויש לנו מגשרים נהדרים

פנינה תמנו: רגע

פנינה תמנו:  אני חושבת שגם אם אין תואר ראשון - - -     

עודד פורר: הורידו, הורידו

טירה גלינויר: לבני המנשה, הורידו בכלל

פנינה תמנו: אה הורידו, בסדר

מרדכי יוגב: בבני מנשה, בנקודה הזו, טירה עשתה את כל העבודה שהיא יכולה

מרדכי יוגב:  יש עוד נשאים במשרד החינוך כמו אקדמיה, נקודות זיכוי, שנות שירות, תשמ"ש לחיילים

עודד פורר: בסדר, לא נגיע להכול היום בשעה לא נפתור את כל הבעיות

עודד פורר:  תודה

עודד פורר:  אני רוצה לשמוע את המשטרה

הוד לוי: טוב, צהרים טובים אדוני היו"ר, חבריי לוועדה

הוד לוי:  קודם כל אני חושב שזה מעמד מאוד מאוד חשוב

הוד לוי:  הנושא הזה עלה פעם ראשונה בפגישת עבודה שלי עם שרת העלייה והקליטה לשעבר, פנינה, שנמצאת פה

הוד לוי:  אז אני חושב שהנושא הוא מאוד חשוב, ומאז אנחנו עשינו כברת דרך ארוכה

הוד לוי:  רק כדי לסבר את האוזן, בעודנו יושבים כאן, ישנם כ-31 חברים משבט המנשה, שנמצאים בלשכת גיוס של משטרת ישראל בבת-ים, עם הכנה ועם אפשרות לבחינה של גיוסם למשטרה

הוד לוי:  החל מלפני כמספר חודשים, ביחד דם צבי חאוטה, חברינו, אנחנו החלטנו על מספר תהליכים שנקיים בתוך המשטרה, על מנת שנוכל באמת לשפר את שיתוף הפעולה בינינו לבינם, לשפר את ההיכרות ולתווך להם את החוויה כדי שתהיה הרבה יותר טובה

פנינה תמנו: זה בעקבות הרצח של יואל ז"ל?     

הוד לוי: כן

הוד לוי:  פעם אחת, ישנה קצינה, נמצאים איתי פה גם סנ"צ אליהו וגם עדן

הוד לוי:  עדן, מבחינתי בחטיבת הקהילות של המשטרה, קיבלה את המנדט ואת האחריות לנהל את כל התהליכים הפנים-ארגוניים והחוץ-ארגוניים במשטרה, ויש לא מעט כאלה, שתיכף אנחנו גם נפרט אותם

הוד לוי:  הוכנה תכנית עבודה ארגונית שנותנת מענה להרבה מאוד פערים

הוד לוי:  הפערים של ההיכרות, גם שלנו השוטרים, שלא תמיד מכירים את הקהילה, וחשוב מאוד שיכירו

הוד לוי:  ידע זה כוח וככל שאנחנו נכיר טוב יותר את האזרחים שנמצאים בגזרת האחריות שלנו, אז אנחנו נותנים את השירות הרבה יותר טוב

הוד לוי:  ככה אנחנו עושים

הוד לוי:  כמובן, אני אומר עוד פעם, יום העלייה השנה ב-21 באוקטובר, אנחנו נעשה אותו בסימן שבט המנשה, כך שבכל הארגון, כחוצה ארגון, הם יקבלו לא מעט אודות העלייה הזאת

הוד לוי:  אז אני אעביר ברשותך, את רשות הדיבור לגיא ועדן, כל מנת שירחיבו

פנינה תמנו: רגע, לפני שאתה מעביר, הוד

פנינה תמנו:  אני יודעת שאתה עושה עבודה לא מועטה ולוקח את זה כשליחות

פנינה תמנו:  אתה יודע שאחרי מחאת יוצאי אתיופיה, פתחו במכללה לשוטרים, בקורסים נרחבים, במערכי שיעור נרחבים, להכרת החברה הישראלית

פנינה תמנו:  ובתוכם, הקבוצות שסובלות מאפליה

פנינה תמנו:  מערך שיעורים של יוצאי אתיופיה ועוד ועוד

פנינה תמנו:  אתה יודע שבשנה האחרונה, חצי השנה האחרונה, קיצצו וכיסחו את הדבר הזה? בעצם, זה איתות של המשטרה ואני לא סתם אומרת לך, כי אתה תצטרך ללכת עם זה למפכ"ל

פנינה תמנו:  אנחנו לא נסכים שיקצצו

פנינה תמנו:  כל שוטר שמגיע למכללה, חייב לעבור את זה וחייב לצפות בסרטון הרצח של יואל ומה קרה שם, ואיך השוטרים הסתלבטו עליהם והלכו מהמקום

פנינה תמנו:  כי זה היה רגע שהיה יכול להיות מציל חיים אם הם היו נשארים

פנינה תמנו:  אני לא יודעת אם ידעת את זה

פנינה תמנו:  אתה ידעת את זה?     

הוד לוי: א', אנחנו יודעים, זה נמצא כרגע על הולחן

הוד לוי:  אנחנו מקיימים דיונים סדירים גם עם ראש אגף ההדרכה וגם עם סגניתו

הוד לוי:  המפכ"ל מלווה את זה באופן אישי

הוד לוי:  החשיבות שניתנת לנושא ההדרכה היא חשיבות רבה

הוד לוי:  למרות הקיצוצים, ואני אומר שזה מהסיבות השונות, אני אזכיר גם לכולם שקורס השוטרים קוצץ, על מנת שנוכל לאפשר לשוטרים להיכנס בפרק זמן קצר יותר ולהכשיר אותם בפרק זמן קצר יותר, כך שהם יקבלו גם את מרבית ההכשרה בשטח

הוד לוי:  יש לזה גם הצדקה

הוד לוי:  לצד זה, צריך לזכור שהם מתקדמים כמו החברה

הוד לוי:  אנחנו מייצרים לומדות ומייצרים קורסים דיגיטליים, ואנחנו משלבים את מפקדי התחנות ואת הקצינים בתחנות על מנת שהם יעבירו חומרים במסגרת שיעורים שונים בתחנות השונות

הוד לוי:      אני אומר, לאט-לאט

הוד לוי:  עצם זה, גם בחברה בקהילת יוצאי אתיופיה וגם בחברי שבט המנשה, אני יכול לבוא ולומר לך, אדוני יושב הראש ולחבריי שפה, שאנחנו יודעים כיצד לתווך לקהילות השונות

הוד לוי:  אם אנחנו יודעים, לצורך העניין, ביחד עם צבי, שישנם 5 יישובים ברחבי הארץ, ששם יש את המקבץ הגדול של שבט המנשה, אז אנחנו יודעים לייצר קשר בין המשטרה המקומית לבין נציג הקהילה, שיוכלו לדבר בזמן אמת

הוד לוי:  גם בשגרה וגם בחירום

הוד לוי:  אנחנו יודעים טוב יותר והעבר מלמד אותנו שמה שעובד טוב בשגרה, ייתן תוצאות טובת בחירום

הוד לוי:  ולכן, כאן אנחנו פועלים גם כך

עודד פורר: תודה, אני רוצה לשמוע את עיריית קריית שמונה

שלומית אבינח: רגע, את הקצינים

עודד פורר: בבקשה, ואחריהם קריית שמונה

עודד פורר:  בבקה, גיא

גיא אליהו: צהרים טובים לכולם

גיא אליהו:  אז מה שאנחנו עשינו בעיקר, זה היכרות עם מנהיגי הקהילה

גיא אליהו:  ביצענו ביחד איתם מיפוי באיזה ערים הם נמצאים בעיקר, ויש לזה חשיבות

גיא אליהו:  על מנת להגדיר בכל עיר שהם נמצאים פה את הרפרנט התחנתי, שיהווה כתובת, כמו באירוע שקרה

גיא אליהו:  שיהיה להם כתובת

גיא אליהו:  שהם יוכלו גם לפנות

גיא אליהו:  קיום ישיבות עיתיות ביחד איתם

גיא אליהו:  מינוי רפרנטים משותפים גם מטעמם וגם מטעמינו

גיא אליהו:  לאחר הישיבות האלה תהיה רגולציה מסודרת על מנת לראות שאנחנו מקבלים בצורה מסודרת פרוטוקולים, ובודקים שדברים שהועלו אכן טופלו, ויש סגירת מעגל כל חודש בחודשו עם דקורות זמן רבעוניות, חציוניות וסיכום שנה

גיא אליהו:  ישנם עוד הרבה, הרבה פרמטרים ודברים שאנחנו עושים

גיא אליהו:  בניית תכנית עבודה מסודרת, לאורך כל השנה שזרנו דברים, וכמו שאמר הוד, כנס הגיוס גם בדגש על שילוב

גיא אליהו:  עדן, אלייך

גיא אליהו: אדוני יושב הראש, אני רק אגיד דבר אחד

גיא אליהו:  עצם זה שנצליח לשלב שוטרים שימצאו בתחנות הליבה, איך שהגדרנו, במקומות שבהם ישנה קהילה גדולה, זה יגרום ל-א', תיווך לאוכלוסייה שלא יחששו מלפנות למשטרה, ו-ב', זה יגרום לכך שהשוטרים יכירו את המנהגים, יכירו את האוכלוסייה הזאת ויוכלו לתת את השירות הטוב שיותר

גיא אליהו:  אמרתי את זה היום בבוקר ואני אחזור על זה פעם נוספת, התפקיד שלנו במשטרה, ככה אנחנו רואים את זה וככה גם פיקוד המשטרה מגדיר את זה, הוא להיות שם ולהגן, לשרת ולתת את התוצרים הטובים ביותר

עודד פורר: תודה

עודד פורר:  עדן, בבקשה

עדן טפט: אני לא אחזור על הדברים

עדן טפט:  אני רק אומר שמדור קהילות ייחודיות מוביל את התחום הזה, וכמי שעלתה ארצה לפני כמעט שלושים שנים, אז אני כל כך מזדהה, אני כל כך מבינה, ואני חושבת שזו משימה עם חשיבות גדולה

עודד פורר: בת כמה היית כשעלית לארץ?     

עדן טפט: 9

עדן טפט:  אני חושבת שזה באמת תפקיד עם הרבה מאוד שליחות, וזה עונג גדול להכיר את הקהילה המדהימה הזאת, ולהוביל יחד איתם תהליכים לטווח רחוק

עדן טפט:  זה לא כאן ועכשיו

עדן טפט:  וזהו

עדן טפט:  אנחנו יד ביד צועדים ועושים את הכול כדי באמת לסייע בהשתלבות המיטבית ולאפשר קליטה רכה ונוחה

פנינה תמנו: תעשו, תעשו

פנינה תמנו:  כי זה התחיל

פנינה תמנו:  כי לצערי, עד הרצח של יואל לא נעשה

פנינה תמנו:  צריך גם לומר את האמת

פנינה תמנו:  לצערי

פנינה תמנו:  בהצלחה, עדן

עודד פורר: תודה רבה, נציג של קריית שמונה, מיכאל יעקובי

חילי טרופר: עודד, משהו על תעסוקה, יש פה מישהו?     

עודד פורר: אין פה משהו על תעסוקה

פנינה תמנו: אבל משרד הקליטה צריך ללוות בעניין של תעסוקה

עודד פורר: אני חייבת לומר משהו בהיבט של משרד הקליטה, פנינה, את מכירה את ה כמעט כמוני

עודד פורר:  אגב קיבלתי תשובה בינתיים משרי, לגבי נושא ההשכלה הגבוהה, אני אזכיר שבדרך החדשה, אנחנו בעצם הורדנו את התנאים העודפים שהיו ליוצאי אתיופיה, והעברנו את כל התנאים האלה למל"ג, במסגרת קידום השילוב, מה שנקרא

פנינה תמנו: לא, עשינו עד 15 מלגה לסטודנטים, מעל 15 שנים, המל"ג

עודד פורר: זה מה שהיה לפניכן

עודד פורר:  אני חושב, שדווקא בגלל שמדובר בקהילה כל כך קטנה, זה לא משהו שהמל"ג יכול לטפל פה

עודד פורר:  15 שנים, במקרה הזה, זה לא מספיק

עודד פורר:  החבר'ה הצעירים שעלו לכאן כילדים, חבל - - -     

פנינה תמנו: כן, אבל עודד, אתה יודע, דיון קודם אנחנו דנו בשילובם של יהודי אתיופיה, דיברנו על שילובים של האקדמאים ואני אומרת לך, שבסוף אם לא תהיה פה תוכנית, וזה לאוזני משרד הקליטה, תכנית ליווי צמודה, ומשרד הקליטה יודע לעשות את זה ואתה יודע שהם יודעים לעשות את זה

פנינה תמנו:  תכנית השמה עם החלטת ממשלה

פנינה תמנו:  אתה יודע מה? אפילו בלי החלטת ממשלה, נגיד ואנחנו לא נחכה, יש להם את כל הכלים, מחר בבוקר לעשות מיפוי של התעסוקה של בני המנשה, לקחת אותם יד ביד כולל ליווי והכשרה, ואם צריך יותר עברית אז לתת יותר עברית

פנינה תמנו:  יש גם את הוואוצ'רים ויש את המכונים

פנינה תמנו:  פתחנו את הסיפור של העברית, ואני חושבת שזה מפתח

עודד פורר: יש את כל הכלים

פנינה תמנו: יש את כל הכלים

פנינה תמנו:  רק צריך להחלטי שאתם עושים את זה יחד איתם

פנינה תמנו:  הסיפור של העברית והתעסוקה, הוא סופר קריטי

עודד פורר: תודה, אני רוצה לשמוע את ראש עיריית שמונה כדי להבין

עודד פורר:  כתב לי מוטי יוגב, הוא העביר לי את השכר שנותנים, ולכן הוא עזב משום שלא היה יכול לפרנס במשכורת של 3,200

עודד פורר:  את זה שלח ראש העיקר למוטי

פנינה תמנו: מה זה

פנינה תמנו:  זו תגובה של פקיד קטן, לא תגובה של ראש עיר

עודד פורר: רגע, רגע

עודד פורר:  יש פה נציג את העירייה, מיכאל יעקובי, איתנו בזום

עודד פורר:  אני רוצה לשמוע את ההתייחסות של עיריית קריית שמונה לגבי הנושא הזה של הקליטה, וגם להבין למה אין מגשר, מלווה מטעם העירייה

עודד פורר:  גם אם מקבלים תקציב, האם העירייה לא משלימה עוד מעבר, אם צריך, לעיתים

עודד פורר:  כמו שקורה בהרבה מקומות

מיכאל יעקובי: אדוני, אני מבקש להתנצל, אני רק עכשיו נכנסתי לדיון

מיכאל יעקובי:  אני מנהל את השירות הפסיכולוגי של קריית שמונה, אני פחות במקום של לתת תשובות לגבי הדברים האלה

עודד פורר: טוב, תודה רבה

פנינה תמנו: אדוני היו"ר, לתת תשובה שיש חשב מלווה ובינתיים הם לא יכולים להעסיק אז ההורים והילדים סובלים, כשיש להם תקן של 8,000 שקלים למגשר חינוכי, טירה, אני חושבת שאתם צריכים פה להוביל ולהיכנס לתוך הסיפור

פנינה תמנו:  עירייה שאומרת שהיא לא מוצאת ב-8,000 שקלים ועוד, מגשר חינוכי, זה להתנער ולהגיד "יש חשב כללי ואני לא יכול לשלם מעבר ל-3,000 על מגשר בתוך הקהילה"

פנינה תמנו:  איזה מין דבר זה

פנינה תמנו:  עוד בקהילה שחוותה רצח מזעזע

שי פירון: כנ"ל לגבי המלווה שהמשרד תומך ב-125,000 שקלים

עודד פורר: מיכאל, מאז האירוע של הרצח, מה עשו בשירות הפסיכולוגי מול הקהילה כדי לטפל באירוע זה?     

מיכאל יעקובי: השירות הפסיכולוגי נכנס לפעולה ממש בשעות הראשונות, ברגע שנודע על האירוע

מיכאל יעקובי:  למרות שבהתחלה דובר על ילדים מיישוב אחר

מיכאל יעקובי:  אבל, אני חשבתי שזה נכון שכיוון שזה קורה ביישוב שלנו ולמרות שיואל ז"ל הוא לא תושב העיר, אבל האירוע קרה אצלנו, זו אחריות שלנו, ואנחנו נכנסנו לפעולה, כולל לאורך כל החג

מיכאל יעקובי:  כולל ביקורים שלי ושל פסיכולוגים מצוות בתוך השכונה, גם עם הבנים והבנות נפרד בליווי מאז, ממש צמוד

מיכאל יעקובי:  כן יש בעיות טכניות אולי, בירוקרטיות כאלה ואחרות, עם חוב מלווה, מה שאני שומע ככה ברקע הדברים, אבל זה לא מנע מאיתנו לעשות את המקסימום כדי לתת להם את השירות

פנינה תמנו: אדוני, הקהילה מפחדת

פנינה תמנו:  אני אומרת לך משיחות שלי עם אנשים מתוך הקהילה

פנינה תמנו:  מאז הרצח יש אנשים שמפחדים להסתובב בעיר, וזה לא מדויק לבוא ולומר שהילדים שביצעו את הרצח הם מחוץ לעיר

מיכאל יעקובי: לא, אני אומר, בשלב הראשון, מה שיצא החוצה זה באמת החלק הראשון של האירוע שזה באמת היה עם ילדים מחוץ לעיר

מיכאל יעקובי:  כמובן שבהמשך, כשנודע גדול התמונה, בלי קשר, אנחנו היינו שם, אנחנו שם מלווים אותם עם הפחידן, עם הדאגות, עם החששות של ההורים וגם של בני הנוער והילדים בעצמם

מיכאל יעקובי:  אנחנו מלווים אותם גם במסגרות החינוכיות

עודד פורר: מיכאל, איזה פעילות עשתה העירייה מול בתי הספר להכרת הקהילה? היכרות וחשיפה של הקהילה לכלל הילדים בעיר, מה זה בני המנשה, מה המשמעות של העלייה שלהם

מיכאל יעקובי: שוב, אני מתנצלת, כי אני לא בקיא בכל הפרטים של כל מערכת החינוך, עם כל הכבוד

מיכאל יעקובי:  אבל, אני כן יכול להגיד שיש פעילות ענפה בנושא הזה

עודד פורר: תודה רבה, תודה

עודד פורר:  אני רוצה לשמוע את הנציג של המשפחה

עודד פורר:  המשפחה קצת התעכבה ואנחנו צריכים לסיים את הדיון, כי זה צריך להגיע גם ליושב ראש הכנסת

עודד פורר:  הסבא, אם הוא רוצה להגיד כמה מילים

עודד פורר:  מישהו צריך לתרגם אותו

עודד פורר:  צבי, בוא תשב לידו ותתרגם

עודד פורר:  מה הוא היה רוצה להגיד לכנסת? בבקשה, טוביה

טוביה להגהאל: (מדבר בשפה זרה, להלן תרגום חופשי ע"י צבי חאוטה)     קודם כל, שלום לכולם

טוביה להגהאל:  הנכד שלי הוא מוקצע

טוביה להגהאל:  הוא לא נוגע בסמים, הוא לומד בישיבה במעלות, שנה וחצי ואחר כך הוא רוצה להתגייס לצבא

טוביה להגהאל:  הוא רוצה שירות קרבי, להיות בקומנדו

טוביה להגהאל:  הוא מקשיב להורים, מאוד אוהב את מדינת ישראל

טוביה להגהאל:  המשפחה, בתור סבא, אנחנו מצפים ממנו והוא עמוד השדרה במשפחה

טוביה להגהאל:  סליחות, ראש השנה, כל החגים חגגנו

טוביה להגהאל:  הוא בנה יחד עם אבא ונסע לקריית שמונה

טוביה להגהאל:  מה שקרה, קרה וזה כואב

טוביה להגהאל:  זה סבל למשפחה

טוביה להגהאל:  כל כך האמנו ואנחנו כל כך מרגישים שייכים לצברים

טוביה להגהאל:  אני שייך למדינת ישראל ולעם ישראל

טוביה להגהאל:  שבט המנשה מהודו אוהבים מאוד ציונים, אוהבים את כל תושבי עם ישראל

טוביה להגהאל:  אוהבים ועוזרים לזולת

טוביה להגהאל:  מה שקרה, אסון, מדינת ישראל מה אתם יכולים לעשות כדי שזה לא יקרה שוב? צדק

טוביה להגהאל:  אנחנו רוצים צדק

עודד פורר: תודה רבה

עודד פורר:  תודה רבה שבאת ודיברת איתנו

עודד פורר:  חבר הכנסת חילי טרופר, בבקשה

חילי טרופר: קודם כל תנחומים שוב למשפחה

חילי טרופר:  באמת ההתכנסות פה, ותודה ליושב הראש ולפנינה שדחפו, היא באמת כדי, כמו שהסבא אמר, כדי למנוע, חלילה, את הרצח הבא

חילי טרופר:  ולא רק את הרצח, אלא גם לדאוג שכל הקהילה תיקלט פה

חילי טרופר:  היא באה מטעמי ציונות ויהדות ויש לנו אחריות כלפיהם

חילי טרופר:  אני לא רוצה להאריך, אני רק חושב שיש לנו פה יתרון שיש תקדים

חילי טרופר:  יש קהילה של עולי אתיופיה, שבעצם שם, בדרך הקשה ועם הרבה כאבים, המדינה ידעה איך להשתפר

חילי טרופר:  לא צריך לחזור על כל הטעויות שנעשו שם

חילי טרופר:  פה זה כלכלית גם הרבה יותר זול כי זו קהילה קטנה

חילי טרופר:       פשוט להשוות את כל התנאים של עולי בני המנשה לעולי אתיופיה, גם בחינוך בכל האגפים, גם בנושא של סל הקליטה

חילי טרופר:  אמר לי מוטי יוגב שהם מקבלים עכשיו, כמו עולי אתיופיה, עשרה חודשים, אבל סל הקליטה הוא רק חמישה חודשים אז הם חייבים ללכת לעבוד

חילי טרופר:  אלה דברים שאם בודקים אותם כלכלית, זה כול כך זול למדינה שזה אבסורד שזה לא קורה

חילי טרופר:  פשוט, נדבר על זה גם עם השר, להשוות את התנאים ולאפשר להם את הדבר הזה

מרדכי יוגב: שאין עברית, ויש פה שלושים אחוזים אקדמאיים, אי אפשר, אתה מכיר את זה מכל העליות, אז נשארים נמוכים ואי אפשר להתקדם, בכל הגילאים

עודד פורר: ברור

חילי טרופר: וכמובן, להמשיך לעקוב מפה

חילי טרופר:  תודה רבה לכולם

עודד פורר: תודה רבה

עודד פורר:  פנינה

פנינה תמנו: אני קודם כל רוצה להודות גם לשרי וגם לטירה

פנינה תמנו:  אני יודעת שהלב שלכן במקום הנכון, ואני יודעת שכל הצוות שהגיע לכאן ממשרד הקליטה עושה את המאמצים כדי להשתפר, וגם להודות למשטרה על הצעדים המאוד ברורים שאתם התחלתם

פנינה תמנו:  אני רוצה לומר לכם, לא להרפות

פנינה תמנו:  זאת אומרת, היום התקיימה הוועדה, אז כבר מחר להסתכל שוב פעם על כל מה שהצפנו, כל מה שאמרנו

פנינה תמנו:  מה אפשר להשוות, מה אפשר לתקן

פנינה תמנו:  מה אפשר לרכך

פנינה תמנו:  כי בסוף, היכולת של הקהילה המדהימה הזאת, למרות הכאב, הקושי, הכעס, עם אירוע נורא מזעזע, עדיין לומר שהם כל כך מרגישים חלק וכל כך אוהבים את עם ישראל ואת ארץ ישראל, זו יכולת אצילית וגדולה מהחיים

פנינה תמנו:       יפה אמרה קודם, שלא צריך שהצעירים שלהם בסוף יצאו לרחובות, כמו שיוצאי אתיופיה יצאו לרחובות

פנינה תמנו:  אנחנו צריכים לעשות ביחד את התיקון הזה

פנינה תמנו:  אני מקווה שאדוני יושב הראש, מבלי בכלל ליזום דיון דחוף, לבקש תוך זמן מה, שאפילו בדו"ח שישלחו לך תוך חודש ימים, מה הושווה או מה לא הושווה

פנינה תמנו:  שישלחו לך את זה בהתחלה בכתב, ואם צריך לעשות עוד דיון אז נעשה עוד דיון

פנינה תמנו:  אני מתכוונת להקים את השדולה למען בני המנשה

פנינה תמנו:  בעזרת השם, גם היו"ר וגם חילי יצטרפו אליה

פנינה תמנו:  אני מקווה שתרגישו הרבה, הרבה יותר שייכים כאן

עודד פורר: תודה רבה

שי פירון: אדוני יושב הראש, אני קיבלתי תשובה גם לגבי הדיור

שי פירון:  כל תנאי הדיור הושוו למעט המענק עצמו

עודד פורר: תודה

פנינה תמנו: לא, אז מה זה אומר

פנינה תמנו:  אז דיור ציבורי, תתחילו לתת להם דיור ציבורי

פנינה תמנו:  לא, אי אפשר להגי הושוו

פנינה תמנו:  כשאני באתי לבית של יואל ז"ל, אחרי הרצח, אז אני אספר לך שאני הגעתי לדירה קטנטונת עם שני חדרי שינה

פנינה תמנו:  7 ילדים, 9 נפשות

פנינה תמנו:  אין דבר כזה

פנינה תמנו:  והם יוצאים לעבוד גם ככה בתעסוקה שהיא לא מספיק מכניסה הבייתה

פנינה תמנו:  תביאו להם, זו קהילה קטנה, תביאו להם דיור ציבורי

פנינה תמנו:  תעשו מיפוי, וזה יירשם לפרוטוקול, שיעשו מיפוי ותבדקו מי המשפחות שזקוקות עכשיו לדיור ציבורי

עודד פורר: ראשית, אני רוצה להודות לחברת הכנסת פנינה תמנו-שטה על יוזמת הדיון החשוב הזה

עודד פורר:  כמובן אני משתתף בצער המשפחה ובצער הקהילה ואני חושב שזה אירוע שנתן לכל החברה הישראלית סטירת לחי

עודד פורר:  כדי להבין עד כמה אנחנו נמצאים במצב שבו קליטה של קהילה קטנה, אוהבת ישראל, שבאו לכאן עם כל כך הרבה אהבת העם והארץ, והם מגיעים לאירוע פשוט מזעזע מבחינתי

עודד פורר:  אז אני חושב שהממשלה כולה, וגם הכנסת, צריכים להתייחס לזה, לא כמנורת אזהרה, אלא זיקוקי דינור שנדלקו לנו פה

עודד פורר:  אני חש בושה

עודד פורר:       אפשר להגיד שפתאום אם זה אירוע קליטה של עשרות אלפים או מאות אלפים, אז זה אירוע שמצריך המון משאבים

עודד פורר:  אבל, זו קהילה קטנה

עודד פורר:  אנחנו מכירים הרבה מאוד קשיים גם עם העולים שנמצאים פה הרבה מאוד שנים

עודד פורר:  הם נמצאים בקריית ארבע ומקומות נוספים

עודד פורר:  יש דברים שאפשר לעשות, וכמו שאמר חבר הכנסת טרופר, "הכלים קיימים"

עודד פורר:  הם קיימים רק צריך לעגן אותם וצריך למסד אותם

עודד פורר:  אני רוצה להודות גם למשרד הקליטה וגם למשרד החינוך

עודד פורר:  העובדים עושים מאמצים כבירים בתוך הכלים שניתנו להם

עודד פורר:  ואני גם שמח לשמוע ממשטרת ישראל על השינויים והנכונות

עודד פורר:  אבל, אנחנו נמצאים במצב שבו אנחנו צריכים לתת יותר כלים למערכות כדי לטפל בזה, ובצורה שרואה את כל התמונה

עודד פורר:      במשרד הקליטה, אני אומר את זה פה, שרי, ואני אפנה בכתב לשר בעניין הזה, חייב לקדם החלטת ממשלה שנוגעת לקליטת בני המנשה

עודד פורר:  סוג של תוכנית חומש

עודד פורר:  סך הכול מדובר ב-4,500 עולים

עודד פורר:  תוכנית חומש, עם משאבים, עם תקציב, אפשר לתת את הפתרון, ושם גם לתת - - -     

פנינה תמנו: ויש לו נכונות

פנינה תמנו:  הוא הגיע מקריית שמונה

עודד פורר: אני מכיר תמיד את הסיבות המשפטיות

עודד פורר:  עוד מעט לא יהיו בעיות משפטיות כי לא יהיו משפטנים במדינה (בצחוק)

עודד פורר:  לתת את הסיבות ללמה לתת תיעדוף בדיור ציבורי

עודד פורר:  אגב, בעיקר במקומות שהם גרים, בדרך כלל בפריפריה, יש דיור ציבורי

עודד פורר:  לכן, אני אומר - - -     

שי פירון: כפי שנאמר פה, השר אופיר סופר מאוד על זה

עודד פורר: אז אני אומר, הדרך הנכונה לטפל בזה, היא בהחלטת ממשלה עם תקציבים, עם סדרי עדיפויות שנותנות הנחיות לכל המשרדים, כי יש פה פעולה שכל המשרדים צריכים לתת בה חלק

עודד פורר:  חלק מהם כבר לא מוגדרים עולים, בהגדרה היבשה של עולים, ועדיין זקוקים לסיוע

עודד פורר:  ולכן צריכים את הסיוע הזה, גם מזרוע העבודה וגם ממשרד החינוך וגם ממשרדים נוספים

עודד פורר:  קמפיין נגד גזענות אני חושב שצריך לעשות אותו בלי שום קשר, לגבי מעמד העולים במדינת ישראל שנשחק דרמטית

עודד פורר:  אני מתנצל - - -     

מרדכי יוגב: אם אפשר לזמן לוועדת המעקב, נציג ממשרד הבינוי והשיכון

עודד פורר: אנחנו נעשה ועדות בנושא הזה בהמשך, כולל מעקבים

עודד פורר:  אבל, השלב הראשון שממנו צריך להתחיל, פה, זה החלטת ממשלה

עודד פורר:  אני מודה למשפחה ולבני הקהילה שהגיעו לכאן והגיעו לכאן מרחוק

עודד פורר:  אני מתנצלת בפני מי שלא יכול היה לדבר בגלל קוצר הזמן של הדיון

עודד פורר:  אנחנו נקיים דיון נוסף כדי לראות שבאמת יש מעקב, ושהנושא הזה מתקדם, מול משרד העלייה והקליטה

עודד פורר:  אני לא אחוזר על כל הזכויות שצריך להשוות אותן

עודד פורר:  נאמר פה משהו שעליו אני אבקש לקבל סקירה בהמשך

עודד פורר:  אם יש באמת מצוקה באזורים מסוימים, מוטי, אם יש מצוקה באוזרים מסוימים זו חובתה של מדינת ישראל

עודד פורר:  אני מדבר על מצוקה בקהילה שבחו"ל

פנינה תמנו: יש שם 5,000 שנמצאים במצוקה אדירה והמשפחות פה צריכות לשלוח להם כסף

עודד פורר: המדינה צריכה להתגייס

עודד פורר:  תודה רבה, הישיבה נעולה